
PERSONAGGI 


BENEDETTO PROVVIDENZA. 


PANORAZI | 
GREGORI dna 

MADDELENIN 


VITTOR ARGENTI marito di Maddelenin. 
PINA loro figlia. 

MICHELINA moglie di Pancrazio. 
SCOLASTICA moglie di Gregori. 
ACHILLE loro figlio. 





ATTO PRIMO 


> ————_—mi 


C.mera modestamente ammobigliata, tavoli, sedie e telai da 


ricamo. 


SCENA PRIMA. 


Pina e Achille. 


arsi della tela Pina € Achille sì lrovano 

vicini, si danno un bacio e sono sorpresi da Sco» 

lastica che entra dalla sinistra e da Gregorio 

che entra nel mezzo. — (Achille fugge, Pina è con- 
fusa). 

Scor. (a Gregori) Te vist* 

| Gra. (si leva gli occhiali] 

cass; gh’ hoo i occiai pana®... 

Sco. (a Pinu) Brava! adess no la fà che toeu su 

la sua brava mantiglia, el s0 cappell e filà subit 


AT alz 


Mi no, hoo sentii el fre- 


A CASA 501... 
Pixa Zia, che la me perdonna; mi voureva no, l'è 


staa l’Achille. (piangendo) Hi! hì. la vouruu per 


forza ! Hi! lil 

Scoc. Brutta sfacciada! Ma sent Gregori! 
GreG. Senti mi. 


Pina, El m'ha ditt che l’è mè cousin... 


ScoL. Brava, gh’è pussee pericol ancamò! (le dà 4 


cappello) Animo, che la vaga a casa soa. Figure- 
mes! on ficeu alla vigilia de andà in Seminari 

Pina. Ghe giuri, che l’era el primm. 

Scor, I basit hin compagn di scires.... e adree ni 
basit.... (@ Gregori) ven adree.... vera ti? 

Pina. EI m'ha ditt ch’el voureva sposam. 

Scoc. El sposarà di stangat.... 

P.NA. Si, el m'ha giuraa ch’el me voeur ben, ch'el 
voeur minga mett sù la vesta negra, 

ScoL. Sfacciada! Animo che la vaga foeura di pee.... 
la spinge fuori della porta). ! 

Pina Ma cossa hoo mai de digh ai mè gent! Hil 
hi! (via piangendo) 


SCENA II 


Scolastica e Gregori. 


GREG. (andando contro Scolastica) Che la vaga a casa 
soa; animo che la ubbedissa! 

Sco, Ma bravo, parla all’aria!.. Te vedet minga 
che l’è giamò andada ? 

GREG, Maledetti occiaj, bisogna propri che i cambia! 

Scot. (gli dà il cappello) Andemm però, ti vagh adree» 





ATTO PRIMO 9 


va a casa. soa... e digh ai so gent cossa è suc- 
ceduu, inscì schivaremm de vedej a vegnì chi a 
romp la torta... Però l'è ona bella occasion... se- 
rem adree a pensà alla manera de slontanai quand 
che sarà chi el zio Benedett, e propi ineceu che 
forsi el riva, l’occasion la se presentada de per 
lee.... Andemm, donca, te vee minga? 

Grec. Ma a dì la veritaa hin certa gent... te set, 
mi ghe vedi pocch.... el saria mei che te andasset 
ti.... se poeu ghè in cà el Vittor.... 

ScoL, El te mangiaria minga per quell... 

Greg. Ma insomma ghe voo minga.... 

Scon. isi mette uno scialle) Ben, ghe andaroo mi. A 
ti te lassi l'impegn de mett on poo d’ordin chi 
inscì, rangià su la cà, ch’el riva incceu ai quatter, 
e abbiem minga de fà brutta figura. Eppoeu dà 
ona bonna romanzina all’Achille; quand vegna- 
roo indree mi ghe daroo el rest in moneda, (ac- 
cenna a scappellotti; via). 


SCENA IIL 


Gregori, indi Achille. 


GreG. Cavessà la ch, e dagh ona romanzina all’Achil- 
le: duu mestee de fà in d’ona volta.... Stava pussee 
ben a famm minga dà la mezza pension, @ andà 
all’uffizi... Maledetta vista!... a sta a cà me tocca 

fagh el servitor a quella donna li.... (gridando) 
Achille! Achille! 

AcH. (spiando dalla porta a sinistra) L’è andada via 

la mamma? 

Grec. Bravo, te l'è fada bella! 

AcH. Cosse l'è che hoo faa de maa? lisi avvicina). 

Gre. Te ghe coeur de domandà cossa te faa de 
mana? Del rest già tocca a toa mader a correget, 
lee la sa pusse fass un raziocinio dell'importanza 
di robb che succed.... [siede] 

ACH. (st melle a gridare e battere i piedi) Mi vui andà 
no, mi vui andà no! 

GREG. (si alza sbigottito) Ma cosse l’è che te fet? te 
diventet matt? 

AcuH. No? 

GrEG. Cosse l'è stoo andà no? 

AcH. Mi senti l'amor, sicchè vui fà el secolar.... 

GrEG. Ma el benefizi che te chet? 

AcH, O benefizi o minga, se me obblighen a andà 
in Seminari, mi foo on sproposit.... 

GrEG. Ben, te se giustaret cont toa mader.... 

Acn, Ma lù l'è minga el me' papà? (gréde) Mi vui 
andà no, mi vui andà no! 

Gre. (stede) Ma vosa no, hoo ditt! parla cont toa 
mader che la gha pussee raziocinio de mi... An- 
demm mett a post chi.... cerca de mett on poo 
d’ordin in sta sala de riceviment.... che incoeu 
forsi riva el zio Benedett.... anzi, me par cl'el 
riva de sicur.... Tè set, Achille, el riva cont el 
bolgiott, e anca ti cerca de savè fà a andagh adree, 
neen? | 

Acg. Gh'el diroo ben a lù che mi vui andà no. Ma 
el disi.... sont DNANC® Ml... 

porco, papà, se gh'e e 

GreEG. Sì, te le darà toa mader! (fa per alzarsi, pot 
torna a sedere). 

Act. Ma mi specciaroo ben quand saront foeura de 
tutella. Mi vui andà no. 

Gra, (si alza) Te le darà toa mader! 


SCENA IV. 


Maddalenin e delli. 


Ei 


MapD. (entra albigliata modestamente) Gh'è'no la Pina? 

GreG. Che manera l'è questa de vegnì dent, senza 
tirà el campanin® 

Mapp, Eh, che frecass! gh'era l'uss avert.... Eppoeu 
tra de nun parent... parent dò volt anca... 

Greg. Soo nient mi... gh'è minga la Scolastica! 

Mapp. Indove l’è la Pina? 

Grea. La Pina... 

Acu, La Pina lè andada a casi... 

GreG. (a Achille) Tas ti che te ghee la colpa!... La 
Pina l'emm casciada via... 

Mapp. Cossè? (scuole Gregori] 

Grkc. Sont minga mi, l’è stada la Scolastica. 

Mapp. Casciada via? e perchè? 

Acn. Perchè s'emm faa on basin! ù 

Mann, (prende per un orecchio Achille) Domà vun sol? 

AcH. E l’era el prim, anca... 

MapD. Propri el prim ? 

ACH. Propi! se vorrevem ben, sicchè... 

Mapp. (lascia andare Achille) E de quanto temp? 

AcH. Fina de quand l’è vegnuda chi a imparà el 
mestee, 

Mapp. O brutta acqua morta! e chi l’è che la com- 
pagnada a ch? 

GrEG. La Scolastica. 


SCENA V, 


Scolastica e detti. 


SCOL. (e26rardo) Comè, te set chi ti Maddelenin? 

Mapp, Sì, e la Pina indove l’è? 

Sco. Mi soo minga, ghe sont corsa adree per com- 
pagnalla a cà el tò bell mobil, e 1’ hoo veduda pù... 

Mapp. Com'è te le veduda pù? te set minga stada 
a cà mia? 

Scoc. Sil 

Mapp. E te minga vist se l’era in la vesina li at- 
tach all’uss? 

Sco, No, la gh’era minga..., la sarà andada attorna 
A MOrosaa.,,. 

Mapp. La mia Pina attorno a morosaa? {prende per 
un braccio Achil'e) Ti che set staa la causa... va 
a cercà la mia tosa e menela a cà viva veh, se 

de no guai a ti.... te gh’avaret de fà cont mi e soo 
pader.... e anca vialter.... (spinge fuori della porta 
Achille) Animo donca! 

AcH. Voo. (fra sè) L'è quell che cerchi. (va) 

Sco. Ma che prepotenza l'è questa? (per chiamare 
Achille) Va a cercà ti la toa tosa!... Ma ti, Gre- 
gori, corregh adree all’Achille.... 

Gre. De che part l'è andaa? [per avviarsi urta Mad- 
delenin) 

Mapp. Ma ch’el se ferma che a st’ora chi chissà 
indove l'è giamò. Adess voo a cà a vedè se la 
troeuvi, El perchè a'era vegnuda chì vel diroo poeu 
dopo: tornaroo. (vie) 


SCENA VI. 


Gregori c Scolastica. 


“cor. Ma adess avaria bisogn de corregh adree... 
{si guarda attorno e depone il cappello). Ma Signor, 
che giornada!.. Chi gh’è anmò tutt coss all’ari, 
e se riva el zio Benedett femm ona bella figura... 
Adess femm in pressa a mett on poo d’ordin: 
dopo pensaroo al fieu. 

Grea. (nello spolverare i mobili rovescia una guane 
tiera) Oh povera mi! 

Scocr. Bravo! el solit, 
po met... 


indove te mettet i man te 





TL ve 
"PF FLEET A 
È è i 7 = 

Grea, (fa cadere dal camino anche il pendolo) Aja, la 
me veenuda in sui pee! 

ScoL, Anca la pendola! (prende Gregori per le brac- 
cia e lo fa sedere) Adess l'è assee; settet giò e moeu- 
vet pù. (leva da terra il pendolo e lo rimette a posto | 
M' ha de capità on om che l’è propi bon de 
fa nient.... Se te gh’avesset avuu on poo d’ingegn te 
me avariet jutan a formà el piano per tegnì de lon- 
tani parent!... e lassà bazzigà nissun attorna al 
zio Benedett che ha de rivà.... 

Greg. Che parent, che de parent pussee prossim de 
nun ghe n'è minga.... 

Scoc, De via de la Maddelenin; ma l'è tant ordi- 
naria compagn de so marì, che sont certa che al 
zio la pò minga andagh a geni.... A bon cunt ap- 
profittaroo della storia della Pina per tegnilla 
foeura di pee.. 

Greco. E i danee che ghe devem? 

Scot, Cont i prim che ciapparemm del zio la paga- 
remm.... Gh' è la Michelina, ma quella la savarà 


nient!... anca lee cercaremm de tegnilla alla larga. 


# 
SCENA VII. 


Michelina e detti. 


Micn. (entrando) Sont rivada a temp? 
Sco. A proposit, te la chi! 

Micu. Quella tartaruga d’'on me marì l’ha mai 
afina moves... l’ è giamò rivaa? Disim on poo, 
se pò savè cossa hin sti raggir, sti sotterfuggi? 

ScoL. Ma che raggir? che sotterfuggi ? 7 

Micu. Perchè ven chi in casa vostra el zio Be- 
nedett? 

Scor. Te gh'el ciamaret a Iù. 

Greca. Ma cossa ghe n’impodem nun? 

Scor. Ma cossa ghe n’impodem nun? (@ Gregori) 
Ma leva su de li! 

Greo. (alzandosi) Ma dropa on poo de bei maner.. 

Micn. Avaria mai creduu che conti diritti de pa- 
rentela che g'hoo mi el m'avess de fà sto intort. 

Scor. Ma vuì, Gregori, sent, cont i diritti de pa- 
rentela che la £'ha lee, nun no... Ma come te fet; 
infin a savè che l’ha de rivà? 

Micn. Come foo a savell?... Me l’ha seritt lù.... 
ScoL. Te l’ha seritt? 


SCENA VIII. 


Pancrazi < detti, indi Polonia. 


Pancr, (entra e va difilato verso Gregori) Car el mè 
car zio, te set rivaa? Te faa bon viage ? 

Micn. (fermandolo) Ma anca incoeu te ghe vedet 
minga ? quell lì l’è el to fredell Gregori... 

Sco. Hin propi duu fradel a voeuna. 


10 

Pancr. Maledetti i occiaj! 

Scoc. Già la vostra l’era propi la famiglia di orbitt 

Pot. (eon caricatura entrando) Quanta gent! donca 
l'$ rivaa sto zio Benedett... 

MicÒ. L'è minga rivaa, ma el rivarà. 

Por. E propri chi l’ha de rivà! 

Scor. Propri chi! Ma come te fet a savell ? 

Por. Ah come l’è ch’el so0? le voreva savè domà lee. 
\leva una lettera dalla tasca) Me l'ha seritt de son 
man. :feyge) « Vi rendo noto, miei cari parenti, che 
« finalmente il giorno 23 arriverò a Milano, » 

Mrcu. (leva pure una lettera) « Vi rendo noto, mici 
« cari che finalmente il giorno 28 arriverò a Mi- 
« lana e che mi troverete in casa della nostra 
« cara Scolastica, » 

ScoL. (leva anche lei la lettera) « Vi rendo noto, miei 
« cari che finalmente il giorno 28 arriverò a Mi- 
« lano; preparatemi una camera, » 

MicH. Già, preparatemi una camera,... lee che 1° è 
nanca parenta come mi; quest chi l’è on vero 
intort ch'el me fà.... Vera ti Pancrazi? Te seret 
tanto adiraa prima de vegni chi!.,..} 

PancR. Ma sì, mi ves so nevod dirett!... 

ScoL. Vui Gregorii, ti forse te set nevod indirett? 

Por. Ma se sà, lù l’è ficeu minga de mamma giusta. 

MicH. Al cas la pussee parenta de tuce sont mi che 

‘ont... 

SCoL. Semm nun in linea de pader.... 

Por. Mi invece in linea de sorella... 

MicH. E mi invece in linea de fradell.... 

Scor. Ma allora ti Gregori te set on bastard. 

Gneo, Mi? 
Scol, Si, ti! ; 
\icu. (a Pancrazi) Ma e ti allora * 


SCENA IX. 


Maddelenin e detti. 


Mapp. E mi cossa sont? (firmandost sulla porta) 

Turri. La Maddelenin ! 

Mapp. Già, propi mil i 

Sco. Anca mò te set tornada chi! 

Mapp, Si, perchè la Pina I° è andada de so pader. 

ificn. Ma cossa ghe entra la Pina? 

Scor. Ob l'è on affari nuster! 

Mapp. Giù l'è on affari noster.... ma nun ghe n’emm 
però on alter d’on affari... Ma de quell li e dele 
l’affari della Pina ne parleremm dopo.... Donca Pe 
vera!... sì chi tutti riunii per quell! Riva propri 
el zio Benedett.... e mi gh'è nanca on cal che 
me le dis? Se podaria savè el perchè! Credii che 
sia senza affezion chi inscì ? (accenna dl cuore) che 
senta nient per i parent? El fradel della mia po 
vera mamma el riva de ec e ho minga de 

soena di prim a ricevel: 
iti. Ma chi Dà che t'ha ditt che rivava quai- 


dun ?... 
Mapp. L'A chille! 3 
Indrizz e invers d'ona med«ja. 
EL c e : 

Scor. Quei lì me l’hann propi sedott.... 

Mapp. Ma insomma te vourevet propri minga famel 
Bavé P.,. 

ScoL. Ma ecco... te ghet certi maner de presentass,.. 
da on poo de temp te set vestita in d’ona certa 


che ha de rivà.... e a nun, te capisset, mel faven 
minga savò.... Dai 

Vittor. Buffoni! e se pò savè el motiv * 

Mann. Ma insomma, el motiv,.. nun sem povera 





| 
| 
Î 





manera... 

Mapr. (dando în una gran risata) Brutti pajasg! Do- 
vevev lassà stà de mangiamm i danee.... che 
avaria poduu vestimm con on poo pussee de lusso... 


SCENA X. 


Vittor, Pina e detti. 


Virtor, Ven innanz, Pina, te set sott alla paterna 
cupula ! 

TurtI, (meno Maddelenin) Anca quell demoni de quell 
Viitor! : 

VirtoR. (entrando) Già, el Vittor cont la soa tosa 
primogenita ed unica.... (vedendo Maddelenin) Com'è 
te set giamò chi? Hoo lassaala bottega per savè 
perchè avi mandaa a cà sta mia tosa.... Ma 
donca l’è on quaicoss de seri?... gh’è riunii el con- 
gress de famiglia.... (fufti si ritirano da una parte) 
Se pò savè cossa gh'è de nouv?... 

Mapnp. No, no, per adess se tratta minga della 
Pina... Hin tutti preparaa a ricevelzio Benedett 


gent e g* han paura ch'el zio el rescia sù el nas 
a vedemm.... 

Virror. Però quand g'hann avuu de bisogn de 
danee hin vegnuu in sta povera gent chi a farsi 
imprestil.... n 

Manp. E nun inscì asen a dagh tutti 1 noster ri- 
sparmi. tu 

Virror. E chissà quant l'è chi ciapparem. Ma mi 
vè, on quai di ne foo on scempi de sta gent chi... 
minaccia) i 

Mica. Per bacco, cont duu omen che eh'è chi, gh'è 
nissun bon de metti alla porta ? i i 

Virror. Ma vui Maddelenin.... mi perdi la pa- 
zienza.... (Minaccioso) 


| Gueo. (tirandosi indietro) Mi già ghe vedi poce; l'è 


mei che me tira da ona part... 

PancR. Anca mi. 

Virror. Ecco, vegnim a patt.... Demi danee e ona 
riparazion chi alla Pina e peu nun ve desfe— 
scem.... Vera ti, Maddelenin ?.... 


Mapp. Ma.... 


12 

SCENA XI. 


Benedetto, Achille e detti. 


Acq. (eatrando) L’è chi el zio Benedett. L'è rivaa 
adess alla porta; el paga el brum, eppcoeu el ven 
dessora.... Almen me par ch’el sia lù.... 

Tutti. L'è chi el zio Benedett! 

Ben. ‘entrando con una borsa da viaggio abbigliato 
modestamente) Sont chi, cari i mè parent, sano e 
salvo per miracol.... L’è on pezz che no ve vedi.... 
Des ann! ma hin tanti, vedii [per parlare a Mi- 
chelina) Donca, ti te set?... (siede) 

Scor, (si fa innanzi scacciando Michelina) Mi sont la 
Scolastica. (spingendo innanzi Gregori) Quest chi l'è 
el Gregori. 

Greo. Già, quell che £’ ha scritt"a Genova cont 
quella bella calligrafia... 

Ben. Bravo! 

Micu. (si fa innanzi con premura conducendo Pan- 
crazio) E mi sont la Michelina, e quest chi l'è el 
Panerazi so nevod dirett. 

Pot, (spingendo bruscamente gli altri) E mi sont la 
Polonia. 

| BEN. Basta, basta! Adess ve cognossi tutti, sont 

ben contenti... (guardando). 

Sco. Quest chi l’è me ficeu unich.... l’Achille.,.. 
Quell del benefizi.... 

Ben. (scorgendo Maddelenin, Vittor e Pina in disparte) 
E qui lì chi hin? 

Sco, Qui li? 

Ben. Già, qui li... 

Virror. Ma vardee che g'han vergogna a di chi 
semm ! 

Mapp. La Maddelenin, zio, quest chi l’è me marì... 

Virror. Legittim e sincer comè el vin dell’Anton- 
gina! 

Torti (meno Benedetto, Maddelenin e Pina) Che maner! 

Bex. La Maddelenin? e cont la soa famiglia... (v0/- 
gendosi a Scolastica) Ma come l’è sta scena? Tl.te 
me rispost pussee d’ona volta, quant t'ho doman- 
daa de lee in di me letter, che te savevet pù nient, 
che l’aveva sposaa o1 om ordinari de s0 caprizzi 
e che te l’avevet vista pù... 

Virtor. (minaccioso) On.om ordinari mi? 

Mann. Vittor, calmet per rispett del zio... Ma per 
che fin inventà tanti falsitaa ? Avegh el coeur de 
dì che savevev nient de mi, quand gh'avevev chì 
la mia tosa a lavorà... quand l’è on mes che vegnì 
innanz e indree quasi tutti i dì per famm restituì 
i noster risparmi che vemm imprestaa... € imuatil- 
ment... e savevev anca in che bisogn serem, che 
chi el me Vittor l’è stan ammalaa tre settiman 
cont scottaa tutt ona man per v'è salvaa ona ve- 
sina della porta che gh’era sc’oppiaa la lucilina 
adoss... e se ho-tiraa innanz senza fà di figur, l'è 
perchè hoo impegnaa tutta quella poca robba fina 





Lie 

che gh’aveva e no hoo salvaa che sti oreggin chi... 
Vera ti Vittor? 

Virttor. Ma sì che l'è vera, car el mè angiol! (per 
abbracciare Maddelenin) 

ScoL. Ch’el giudica lù, zio, se conven a lassà vegn 
per cà della gent insci ineducada. 


Mapp. Si, ma quand avi avuu de bisogn, si vegnuu | 


vialter per cà... 

Ben. Andemm, andemm, tra parent on poo de pas... 
(guardando Maddelenin) La g'ha tutt el fà de mia 
sorella... [fa cenno agli altri di avvicinarsi) Ma disim 
on poo, perchè mo vorevev minga che la savess 
che mi vegneva a Milan? 

Scoc. Ma santo Dio, tra de nun se saveva cheti te 
rivavet a Milan cont ona certa fortuna e che es- 
sent on scior, te gh'avesset minga piasè de vedè 
per i pee... (pio) de la gent come se sia... 

Virtor. Cosse l'è che l’ha ditt? 

Scor. Che serev intes colla vostra tosa de sedum 
el me ficeu. Stamattina l’hoo trovada chì che la 
ghe fava un basin al me Achille. On ficeu che g'ha 
el benefizi! 

AcH, L'è minga vera, sont staa mi che ghe l’hoo faa 
a lee.... 

VirtoR. Ma l’è vera? (a Pina che scappa indietro) 

Ben. (guarda tutti con calma) Hoo capi!.. Donca 
adess desmettemm de fà di ciaccer per pensà on 
poo a mi.® 

Turi. Ma sigura! 
Ben. Donca, de allogg me fermi chi in casa della 
Scolastica... 

ScoL. e Grea. Ma già, ma già; gh’emm giamò pre- 
araa la stanza... i 

pù Benone!!/a Michelina è Pancrazio) De vialter 

vegnaroo a disnà. IR, 

Mic. e Panc. Ma va benissim... % 

Ben. E ti Polonia te pensaree a vestim. 

Por. Ma sì, ma sì... î 

ScoL. Ma, ch giust, oh giust! l'è chi de nun, semm 

nun che devum pensà a tutt... 

Por. Ma, te voeut fà vedè che te ghet de la pre- 
mura domà ti? | 
Mic. Ma già, me par che la sia anca on poo ona pre- 
potenza... ea 
Ben. Ma no, andemm, andemm,... che gh’'è minga bi- 
sogn de fà di quistion... On poo per non fà maa a 
nissun... ; 

Sco. (fra sè) Chi l'è el cas invece che on poo pe 
non fà ben a nissun... i 

Ben. (a Maddelenin e Vittor) Vialter poeu me con- 
tentaroo de vegniv a trovà.. Perchè de sacrifizi 
podi minga domandaven... giacchè si gent anca 
vialter in bisogn... 

Mapp. Ma in quell che podem... 

Vittor, Ghe demm anca la camisa... 

Ben. (ridendo) No, grazie... oh che peccaa! che 
peccaa! 

ScoL. Peccaa de cosa? 

Ben. Basta, quand avaroo poduu trovà on occupa- 
zion... che podaroo guadagnam on Qualcossa sa= 
varoo el me dover. Ì i 

Scoc. (a Gregori) Ma cossa el dis adess? 

Pano. (a Michelina) Ma come l’è sta scena? 

Mic. Capissi nient mi... 

Por. El dà foeura adess... 

Ben, Sicchè, va ben inscì? Del voster cour n'ho 
mai nanca dubitaa... Ma che peccaa... che peccnal.. 
Ma vialter savii nient?... 

TurttI. De cossa? 

Ben, Che in alto mare me capitan ona burrasca e 
tutta Ia mia fortuna l'è andada in font cont el 
bastiment... L'è che a momenti neghi anca mil.., 

Map». Oh pover zio! 

Sco. Quell l’era el men di maa... 

Mric. Ma l'ha salvaa propi nient ? 

BEN. I pagn che g'hoo su e sta valisetta cont dent 
quatter strase! Tutt i mè risors, el frutt de tanti 
ann de fadigh, hin tutt in fond al mar! 

Turti. Tutt in fond al mar?! (restano estalici tutti, 
ineno Vettor, Maddelenin, Avhille e Pina. 

Mapp, Pover zio! 

Virror. Ma suarda che hin restaa tuce come quij 

della mascherpa... 

Ben. Gh'è pù nissun che parla? 

Virtor. Ve vesnun a tuec on colp d'accident? 

Sco. Ma dimm on poo, Gregori: nun sem andaa in 
occa d’ona robba... 

GreG., Ah si? 

scor. Ma già... Gh'emm promis la stanza a lù senza 

ensà che, gh’emm sulla investitura la proibizion 

de tegnì in cà dell’altra gent a dormì.. 

GrEo, Oh diavol!... 

Sco. (gli dà uno strappo all’abito) Ma sigura! El 
noster padron de cà el scherza minga... 

Micr. Ma voj Panerazi, come femm se se fermem 
anca mò? (guarda l'orologio) Ai dò or ven quell 
tal per quell’affari... 

Paxc, Oh! ma sigura!... 

xrcm. Ma donca, te se regordavet pù ? dove te het 
el coo? 

Panc, (si accomoda gli occhiali) El coo, el coo... 

Micu. (fo prende per un braccio Andemm donea, i 
parent van ben, ma 1 affari hin quij che me dà de 
viv... (via bruscamente) 

Scot. (da sè Inscì adess me pienten chì! 

Por. (fiagendo) Oh Dio, bisogna che corra a cà per- 
chè me senti che me ven i me solit convulsion. 
(per avviarsi) 


Sco. (le corre dietro e la trattiene per l'abito] Ma vu 
te ghet el coragg de pientamm chi anca ti? L'è 
una barbarità a trattaa on zio in sta manera! 

Por. Ma tocca ti a pensagh che te set pussee pa- 
renta... 

scor. Ma no,,che te set ti, el zio l'è to de diritto... 

Manp, (sî avanza) Vittori! 

Virror. Maddelenin? 

Mapp. Ma mi sont chi de sass! 

Virrtor. E mi de princisbecc! 

Scot. Inscì adess me l’hann refilaa a mi! (a Gre- 
gori) Adess pensegh ti a cavassela. (via) 

Virror. Ah cani de parent! (menaccioso; 

Mann, Vittor? 

Pixa. Papà? 

Ben. Ma quest l’è tropp! Voo cagnossuu assee, Car 
i me parent. Adess no me resta che andà a famm 
ricoverà a S. Marc... 

e | 

Mapp, Se nun el permetterem. 
Virttok. Ma nient affatt... el ven in casa nostra. 
Pina. Bravo papà! 


Mapp. (a Vitto) Per la ton malattia semm stren- | 


giuu on poo in di spall... (feva gli orecchini) Scusa 
se l'è el tò regal! Porti anca questi al Mont... el 
zio el g'ha bisogn... Dio ved e Dio proved! 

Virttor- Miee d’ora.., te on basin... Andem zio! (a 
Gregori) E vialter pensee a restituim i danee che 
vemm imprestaa. (minaccioso) Se de no on quai dì 
ve foo la ricevuda... (prende una sedia, l'alza per 
colpire Gregorio) 

GrEG. {prende in fretta Achille e se lo pone davanti 
per farsi scudo) Difendom ti, mia prole... 

Pina. (getta un grido) No papà! 

VITTOR. (depone la sedia) Abbia minga paura... che 
t'el giboli minga... Andemm zio, andemm in cù 
Litta! (meno Gregori e Achille tulli si avviano. 
Vittore prende la piccola valigia di Benedetto) 


Fine dell'atto prima, 





ATTO SECONDO. 


lr 


Camera modestamente abbigliata in casa di Vittore. 


SCENA PRIMA. 


Maddelenin sia slirando e Pina è seduta 
ad un tavolino a cucire. 


Mapp. Pina, te sgugget eh ?... abbia pazienza, po- 
vera tosa... Per on poo de dì anca mo semm domà 
nun che ha de tirà el car... Per la settimana che 
ven to pader el sarà in gamba de andà al mestee... 

Pina. Si, mamma! 

Mapp. L'è on om faa inscì... quand se tratta de fà 
ona bonna azion, lù nol ved che quella... 

Pina. Si, mamma! Pe 

Mapp. (lascia il lavoro) Te leggiuu el giornal jer 
sira? te vist che han mai finii de lodal? Ciao in 
mezz a tutt l’è ona consolazion... 

Pina, (lascia i lavoro e prende il giornale) L'è chi 
el giornal, mamma, 
MapD. Sent cossa gh’è su. — « Siamo lieti di an- 
« nunciare che Vittore Argenti, quel bravo po- 
polano, che con pericolo della vita, due setti- 
mane fa, ha fermato quel misterioso brougham 
a cortine calate, è uscito l’altro ieri dall'Ospe- 
dale perfettamente guarito dalle lesioni ripor- 
tate nel compiere l’eroico atto... Ci dicono che 
sin un eccellente capo di famiglia, marito di 
una bravissima e laboriosa moglie e padre di 
una onestissima ed avvenente fanciulla... » — 


Pina. Ch’el so bolla! (Jacera la camicia che sta la- 
vorando) 

Mapp. (sospendendo il lavoro) Ma cossa te fet? Ma 
te chi on trattin? Te me strasciaa in duu el de- 
nanz. Inscì, Yoeunadi pussee bei, della pussee bonna 
posta che g'hoo. 

Pina. Povera mi! (alzandosi) Perdonem, mamma, Hoo 
minga faa apposta. 

Mapp. (prende la camicia) Adess la strasciaria tutt 
a list e la droparia de strangolà... 

Pina. No, mamma! 

Mapp. No, minga lù, minga lù... ma i so gent. L'è 


& 

Te vedet, gh’ è ona insavonada anca per nun, 
Pina. Mi adess gh’ hoo vergogna a andà attorna. 


Mapb, (riforna al (avoro) Giù adess tutt Milan te 


cognoss, 

Pina. (riprende il lavoro) Mal... 

MapDp. Adess te tornet de cap a sospirà... 

Pina. Ma ho giust, l'è mingza vera... 

Mann. Va lù, va là... Ona mamma la capiss tutt 
coss... Mi però sont in dover de tornat a dî che 
l'è inutil pensagh... e che te faa maa a dim mai 
nient... per quell che succeduu in cà della zia... 
sì, disi l’affari del basin.. 

Prina. Ma mi voreva nò, l’ è staa l’Achille... che ha 
voruu per forza... 

Mapp. Com’ è per forza ?... Ti te dovevet resist... 

Pina. Ho ben resistuu, mamma... ma me piaseva,. 

Mapp. Ma te ghe ne pù de din? Sta tosa chi con 
la soa semplicitan chissà in dove la va a feni... 
L’Achille el po minga vess on partii perti;i 
so gent voeuren propri fan on preti... 





on bell fastidi a vegh di tosann... 

Prwa. (dè in uno scoppio di pianto). 

Mapp. Ma cara la mia tosa desmett, perchè te fi- 
niret a famm dà fosura... Donca ti te eredet che 
a sto mond se poda vegh semper i gnocch a mi- 
sura della bocca? Te devet savè che anca mi 
gh’ hoo avuu i me fastidi per quella brutta ma- 
lattina che adess te ghet adoss ti... 

Pina. Si, mamma! : 

Mavp. Ma insomma, te set diventada stupida in sti 

dì chi... Ma cossa l’ ha de dì to pader se te vet 

innanz de sto pass ?... Del rest, che premura de 
teu mari! Abbia pazienza ch’el te capitarà anca 

n ti... Se lè minga vun l'è l’alter. Anca mi ghe 

voreva ben prima a on peladell e dopo inveci 

hoo sposaa el papà... 


| 

SCENA II 


Vittor e dette, indi Benedetto. 


VitTOR. (appoggiato ad un bastone, Te ringrazi de 
coeur... Te me mai ditt che gh’era staa on quaidun 


d’alter che t'ha faa l’asen. 

Mapp, Te set gelos® 

Virror Mi no! madisi per dì. Te me avariet minga 
sposaa per ripiegh, eh? 

Mapp, Mi no, t'ho sposaa perchè te voreva ben. 

Virttor. Guarda che gh'è attorna la porcellana. 
(accenna a Pina) 

Mapp. Ah si, digh on quaicoss anca ti... No la fà 
che sospirà. 

VittoR, Brava! per quel scisciaa... l’è minga carna 
per i to dent. Lassel andà a pret! 

Pina, Papù! 

Virtor. Là, là, non nominare il suo santo nome 
invano; me regordi anca mo... cambiemm discors. 
El zio? 

Mapp. Ma giust, l’è andaa foeura de cà a bonora, 
e l'era allegher come un pess... el pareva fina 
pussee giovin de tant che l’era de bon umor, 

Vittor. Bravo lù, el fa benone. (a Maldelenin) E 
dimm on poo, come stemm a popolar? Gh'è pe- 





ATTO SECONDO Sl 


ricol che el dì de Natal vaghem tucc e quatter 
a vedè i camin a fumà? 


Mann. Oh giust! gh’hoo i danee di post de ciappà. 


Virror. Ma, e qui che me ven della Scolastica 
quand l’è che i ciaparemm, quand l’è che i cia- 
paremm sti danee? (gridando) 

Ben. (entrando) L’ann del duu el mes del mai!., Ma 
fà nient! 

Virror. Ma com’è fà nient? 

Ben. Si, fà nient; speri de avè trovaa on impieg. 
Donca, intanta cominciaroo a andà giò di spes... 
in seguit peu... 

Virror. In seguit nient. Adess sont guari anca 
mi, sicchè... 

Ben. Propri ? 

Virror. Gh'hoo pù nient... Sont on poo gibolaa chi 

inscì in d’on fianch. (siede) Però ve disi che sont 

content de vess nasuu, L'è sa no, vera zio, come 

l è stada? —- Giò del pont de Santa Sofia, s'era 

adree a vegnì a cà... senti a vosà, ferma, ferma; 

me volti indree e vedi a vegnì de carriera on 
brum tiraa d'on cavall che scappava: gh° era 
nissun a cassett, el brum el gh’ aveva i tendin 
calan. De voeuna di tendin strasciada in mezz, 
casciava foeura la testa ona donna tutta velada, 
che del spavent la trava di sgar che andaven al 
cour... Tutti vosaven, ferma, ferma, ma se ti 
raven indree per la paura... (amimandosi) El ca- 
vall spaventaa pussee ancamò di sgarr de quella 
povera donna e di ferma ferma de la gent, el 
piega vers la sbarra del navili, el spettasceri l'è 

lì per succed... i sgarr de quella povera diavola 
che gh’ era in brum, me pareva de vei sentii 
on’ altra volta... in d’on salt traversi la strada... 
branech'el cavall per el mors... me se ingarbia 
i redin in di pee, e giò a tomborlon... 
Mapp. 
PINA. 


Visor. (gridando) Ma adess non foo che cuntà come 
l'è stada, el pericol l'è passaa... (palpandose) E 
poeu è giamò passaa anca i giboladur. 

| Pina. {piangendo - fra sè) Oh povera mi! 

VirTTCR. (vedendo Pina piangere; Ma te capii o no 
ch’ el pericol l'è passaa. 

Mapp. Insomma cossa te voeut, l'è de quell di che 
succeduu la diserazia che tutti i volt che se ne 
parla, la fà inscì; la se stremida tant... 

BEN. Povera tosa, se trattava de sò papà. 

Mapp. Si, ma adess che passaa tutt coss, l’è ona 
esagerazion... 

Virror. Ma cossa te avariet faa se fuss mort! 

Pina. Moriva anca mì. 

Turti. Ma perchè? 

Pina. (con émpeto) Perchè... nient.., inscì... so nanca 
mi... Ecco pensi... 

Virtor. Ah te penset!... (minaccioso) Sent, se te cam- 
biet minga vella... se te desmettet minga de pensà 
a quell scisciaa, guarda che cambi register! Fi- 
nissi de teut coi bonn, perchè se el giceuch la 
de vess bell, el dev vess curt. E guai ati se 800 
che in d’ona manera o l’altra te ghe parlet an- 
camò. 

Ben. Povera tosa! 


On Diol!... (con un grido) 

Mapp. Ma no, l’è stada la disgrazia che te succeduu, 

virror. Quand te voeut che te la disa, te me mettet 
ndoss anca ona certa malinconia con quell tò fà... 
Descantet foeura! 

Ben. Gl'è propi mingad e reson!... Pensemm puttost 
che vun de sti dì ve saront pu de pes, anzi po- 
daroo vessev de ajut. 

virror. Ma intanta adess bisogna pensa, e guardass 
attorna perchè semm chi sotta procinto de fà debit. 
L'è vera che i debit ghi hann anca i governi, 
ma per mi hinn ona brutta compagnia, Te set 
cossa faroo... amdaroo a trovà el metter... ghe 
diroo che de chi a quatter o cinq di andaroo a 
mestee, e cercaroo de famm dà quaicoss in an= 
ticipazion... Soo che l'è on can, ma di volt... L'ha 
mandaa ona volta sola a vedè se s'era mork 0 
viv. El gha avuu el coeur de di che voo a corcal 
col lanternin. Avaria voruu vedell lù sel restava 
cont i man in saccocia. L'è el primm di che voo 
fwura de chì... chissà cossa me ha de parì. 

Map. Vui, te raccomandi Vittor.... 

Vitror. (mettendosi è cappello) Lassa fù, soo cossa 
te voeut di.... Ghè minga li tutt 1 moment i cavai 
che scappa, veh! \via.. 


SCENA HI. 
Maddelenin, Pina € Benedetto. 
Man. Ma quand, el va via sont semper inquietta, 

Ben. Abbia minga paura, andaroo magari mi a toeul 
in del padron. 

Man. Te set cossa faroo intanta che l’è via? Faroo 
ona scappada in delia sura Carolina lì per contra 
a portarh la soa roba.... calarà la camisa che te 
me scarpaa... ma andaroo de lù a vedè se ghe 
n'è voeeunna de dagh in cambi, Ven anca ti che 
vedaremm. Dopo me vestiroo per no andà foeura 
inscì consciada, 

PiwA SI! ‘fra sé) Oh povera mi! 

Map. Lù, zio, s'el vour andà via... 

BEN. No, mi al cas andaroo dopo, 

Map, (via con Pina), 


SCENA IV. 


Benedetto solo, 


Ben. Povera gent! E qui alter me parent che voren 
tegnimi lontan!... andee là che cont el voster e- 
goismo ve trovarii contenti... Intanta incou l'è 
el dì de comincià i improvvisad.... (prende dal por- 
tafogli un biglietto e lo depone sul camino sotto al 
candeliere. No ghe che quest! donca tardarann 
minga tant a nacorges.... Inscì.... pussee tard poeu 
restarann de gess, perchè già mni pù se immagi- 
nen... Me pias pocc però l’umor della tosa; vo- 

varia interrogala. Ch’el sia propri el stremizzi ciap- 
paa per so pader?.. Eccola chi! 


SCENA Y. 


Pina c detto, indi Maddelenin. 


Pina, El zio? | 

Ben. Ven innanz, Pina, hoo giust bisoen de par- 
lat... | i 

Piva. A mi? (confusa — da sé) Ch'el sappia on qual 
cossa? Oh! se le sà, mi ghe diroo tutt. 

Ben, Cosse te barbottet? Bent, la mia cara tosa, 
ven chi; l’è on poo de di che te vedi penserosa, 
te ghet i ceuce ross de spess... Digh la verità al 
to zio, Ti te ghet on quai segret che te dà fa- 
stidi! n 

Pina (sospirando) Sì, l'è vera zio! l’ha propri Dieo 
vinaa... Ho decis de digh tutt coss a lù, che l'è 
tanto bon e ch’el cercarà de famm perdonnà di 
me gent la colpa.... ita 

Ben. linterrompendo) Che colpa : 

Pina (con premura) No zio, la colpa che stava pe 
commett se ona combinazion la m’avess minga 


salvaa... aa 
Ben. Ma spieghet! (voce di dentro, Pina 

Pina (asciugandosi gli occhi) Oh Dio, la mamma! Per 
l'amor di Dio ch’el faga mostra de nient, pussee 
tard ghe diroo tutt coss. 

Man, (entrando con un fardello) Ah, l'è chi ancamò 
zio! Mi bisogna donca che vaga. Lù, zio, ch'el 
vaga a vedè del Vittor... el preghi! 

Ben. Si, no dubitet.... andaroo.... 

Map. Subit: mi sont inquieta.... 

Ben. Sì, là, voo.... (fra sé) Sentiroo i fastidi de la tosa 
on’altra volta. (via) 

Man. Pina, te raccomandi de sta allegra. (ria) 


SCENA VI. 


Pina sola, indi Achille. 


Pina, Madonna, Madonna, che stremizzi che gh'hoo 
anca mò adoss.... Hoo minga poduu digh tutt al 
zio... Chissà se vegnessenn a savell come la pas- 
saria.... Cosse me mai vegnuu in la ment de dagh 
attrà.... (pausa) Ma adess vui propri pensagh pù 
pù... eh sì, l’ho vista troppa brutta! 

AcH. (extra in punta de’ piedi, va dietro a Pina e 
le copre gli occhi colle mani). Chi sont! 

Pina (getta un grido) Ah! 

AcH. Com'è, te foo inscì paura! (depone un recipiente 
di latta) 

Pina. Cosse te vegnet chi a fà? 

Acu. Sont scappaa de cà. 

Piva. Scappaa? Sent, mi vui saveghen pù de ti; 
gh'hoo adoss ancà mò el scagg.... 

AcH, El scagg per coss'è ? 

Pina. Per quell ch’emm faa.... 

Acu. Ma l'è stada però una gran deslippa.... A st'ora 
chi, minga tant, ma chissà dove serem.... Però 
sent, semm minga poduu fann vun d'on viagg, 
podaremm fann on’alter....Sent, quarantaduu franch 
e mezz per i spes ghi hoo in saccoccia ancamò. 

Pina, Oh, vamm foeura di ceuce che per ti sont 
siamò in quarella assee. i 

Acgn. Insomma, ecco, voeuna di dò, o scappà 0 
morì.... Te le ditt o te le minga ditt, che m'a- 
vresti seguita fino in della tomba? Donca chi gh'è 
on liter de lucelina, e duu limon per fà passà el 
savor, Hoo giamò faa anca el testament, eppoeu hoo 
giamò preparaa anca l’articol per el Secol. (leva di 
tasca un pezzo di carta scritta) Sent! (legge) « Storia 
di un infelice amore.... Ieri due, ona ragazza 
abitante in via Scaldasole N. 52, primo piano, 
uscio a dritta appena di sopra della scala, che sì 
chiama Pina, figlin di Maddalena Certosini e Vit- 
tore, ecc., che lavorava in biancheria, un altro 
Achille abitante in terraggio di Campo Lodigiano 
N. 15, secondo piano, uscio in faccia, studen te 
nel Liceo Parini, si diedero felicemente la morte 
perchè si volevano bene.... » Scappemm, 0 bevemm 
mezz liter de lucelina per un e che la sia fenida.... 
Damm dcu biecer, che gh'è el limon de fa andà 
via el savor. 


P- - = gt a ir 
dl fia ci Lig e E 
= == rai I pe | 


21 





38 INDRIZZ E INVERS D'ONA MEDAJA 


Pina, (fra sé} Oh Dio, che penser me ven! S'el papà 
el ven a savè tutt coss, el me fà in d’on car- 
sensin.... 

AcH, Siechè?... ti voja giò la lucelina in di biccer 
e mi tajaroo i limon.... Voj, te ghe magari on poo 
de zuecher ? 

Pina. (fra sé) Quasi quasi, puttost che famm schi- 
scià di bott.... (ad Achille) Speccia on poo.... Voi 
Achille; la me farà vegnì i dolor de venter? 

AcH, A toeuch adree un poo de limon e zuecher, no! 

Pina, Allora speccia! (va a prendere è bicchieri). 

AcH. (tagliando i limoni) Giulietta e Romeo gh'in 
pernient. prende in fretta è biechieri) Bevermm donca! 
Tou el to mezz limon! Coragg! (per bere, 

PINA. (frattenendogli la mano) Ma spetta! Prima be- 
varoo mi! 

AcB, Vui morì prima mi! Vui minga vedè che face 
te fet ti a morì, 

Pina. No, vui bev prima mi! {Tui e due restano 
col bicchiere alzato, Achille fa uno sforzo e mette il 
bicchiere alla bocca, mentre Pina fa per trattenerlo). 

AcH, Béèe, che brutt savor!... 


SCENA VII. 


Maddelenin e delti. 


Map. (entrando) Ma cosse l’è che fee? 
Pina (spaventata) Ol Dio, la mamma! (depone dn fretta 
sul tavolo il bicchiere, Achille fa lo stesso). 


Pina (si melte in ginocchio). Oh 


| (si pure în ginocchio) Vui min 
Acu. (si metle pure tn guuo 

Acn. Me sont regordaa pù de sarà l’uss. 
Map. Che odor se sent! 


(va ad esaminare è bicchiere) 


Duu biecer de Incelina? Ma cosse fasevev cont 


de fa? 
mamma, perdonem. 


3 sproposit. 
era adree a fa on sprop Mr 
o ca anda in 


Seminari! 


SCENA VII 


Vittor e delli. 


Bell quader! (sard un po brilio). 


VirTtOR. (entrando) 
Achille si alza e scappa in- 


Pina. (si alza in fretta — 
dietro) El papà! 

Acu. El zio! (fugge a sinistra non sapendo che dare) 

Virror. (va a rinchiudervelo). Per adess sta lil... (@ 
Pina) E ti, aria! (le fa un gesto imperioso, acceRT 
nando l’altra camera € minacciandola). 


Pra. (fuggendo) Voo, voo.... 
SCENA IX. 


Vittor < Maddelenin. 


Virttor. Coss' è success? 


è , n i Tn 
Map, Figuret che i hoo trouva ch'eren adree 


= ig i ana “mano sim MP fim 

SIERO Talis mader, talis figlia.... (si Zasciz cadem 
su d'una sedia), 
î Î a ® 
Maa. (accorre) Oh Dio! Vittor, te se sentet mana! 
Virtor. Stoo benone! (Za respinge) | 
Map. Ma ti te b i 
LD. bevuu.... Vittor, ti te eh i 
Det ; ghe mai avun 
Virtor. E adess ghe l’ ho. 
Map. Ma coss’el voeur dì sta robba? 
VirtoR. Ti tel savaret!.. 
N 1 l i 1 
3 ce Oh Dio! ma spieghet ona bonna volta... 
Pro ho te voeut che te spiega l'arcano... l’ar- 
cano l'è che te set ona fintona... l’è che avaria 
1 L i È 


mai ereduu (sé focca la fronte ” 
| a fronte) de sentimi a, } 
Manp. Ma coss’è? ; ni a spontà.... 


IN (fa le corna) Qui affari,,. 
TaDD. Vi "av mi 
i D Ma Vittor... se t'avesset minga bevuu, cha- 
x varia paura che te siet diventan matt ° 
vi " sBlà 
luego Ja E i pugno sulla tavola) Matt? 
Mann, car Iddio, chi l'è che ] ev 
A a fa Vv? 
Virrog, Ti! a 
sù: gii da — Almen vegness el zio! 

. sont andan in del padro: 

- el padron e hoo savuu tutt 
Mann, (spaventata) Ma Dio! sto om chi el da pro- 
: pri foeura.... (chiamando) Pina! 

cin Ciama nissun... che in quell che emm de 

”® è ® 

See gh'è minga bisogn de testimoni. La Pina!... 

pito alla camera dov'è Achille) Ta'is mader, ta- 
Ù is n (cade di nuovo sopra la sedia) 

ADD, Sent Vittor, t ; 

, te se sentet on i mat 
al quai maa alla 

Vitror. Tanto maa... ma chi (st melle una mano al 
cuore) Chi, torni a di gh'hoo on quaicoss d’alter!... 
(fa di nuovo le corna) E pensala che me sont schi- 
scià mezz i oss del stomegh!... Ma vegnarà a cà 
el zio, el savarà che bellee d’ona nevoda el g'ha.... 

Mapp. Dio mio, mi gh’hoo pù nanca ona gotta de 
sang adoss.... 

Virtor. (si alza e la guarda) Te li come la trema, 
quasi la me fà compassion... Te sentet de vess in 
fibbia.... Guardela lì; lo spavento del malandrino 
deve essere in combinazione cont la sicurezza 
dell’innocente.... L'è scritt desoravia del Criminal... 
Per adess basta... quand vegnarà el zio... ran= 
ciaremm i cont... Infama d'ona donna! 

Mapp. Ma Vittor! Di parol che te me diset adess... 
me par de capi che on quaichedun t'ha parlaa 
maa de mi! Te giuri che capissi minga cossì 
poden vè ditt... perchè de mi gh’è nissun che pò 
di nient. 

Virtor. El prim amor... che salta foeura (si alza e 
va al camino per prendere un po di carta per ac- 
cendere uno sigaro) Gl'è di bon testimoni che 
ha vist. (fa per accendere la carta € la guarda) On 
bigliett de banca? (guarda bene) Cinq cent lira! 

Mapp. Cinq cent lira? 

Virtor. (facendosi serio) L'era ben on scior quell che 
l'ha miss sotta al candilee.... Chi l'è che stan chi? 

Manp. (tirandosi indietro) Ma nissun.... 

vrrror. Nissan? Te voeut minga dill° 

Map. (facendosi più seria) Mi disi la veritaa che 
soo minga cossa di... guarda divolt che nol sia on 

scherz; che nol sia vun de qui bigliett de com- 
pliment.... I bigliett de cinq cent lira vegnen minga 
ciò di nivoj... 

VirtoRr. Sigura che vegnen minga giò di nivoj, ti 
te de dimm chi l'è che veenuu chi... 

Mapp. Ma nissun!.,. 

Virtor. Quell che te seret in brum insemma quando 
hoo fermaa el cavall che scappava Jdacera dl di- 
glietto di 500 lire) 

MaDpp. Ma ti te diventet propri matt... 

ViTTOR. (minacciando per avventarsi contro) Finissela 
de damm del matt... 


SCENA X. 


Pina e detti. 


Pina (accorrendo a frapporsi in mezzo) Papà, l'è mi 
che s'era in brum, minga la mamma! 

VITTOR. ; 

Manp. | si 

Pina, Si! 

Vittor. E insemma a chi? 

Pina. AIA chille. 


VITTOR. 
Moe: | AIlAchille! 


VirTOR. (corre a prendere Achille dove sta rinchiuso 

e lo trascina fuori per un orecchio) L'è ti che te 
seret in brum colla Pina? crei 
Acu. Perdon, zio! Voreva scappà insemma per no 

andà in Seminari... 


SCENA XI. 


Scolastica, Gregori, Michelina, 
Pancrazli e detti. 


ScoL. (entrando seguita dagli altri) Te vedet che l'è 
propri chi ? Sa 

Wirron. lascia andare Achille) Cosse voru vialter 
quatter chi in cà mia? n. 

scor. Mi e me mari per tirà a cà el ficeu, e questi 
chi per constataà che mel soborne@.... 

Greco. Sigura, andaremm alla Pretura... 

Panc. Sì, l'è per quellche semm vegnuu per testi- 
moni. n. i 

AcH. [battendo i piedi) Mi el pret vui minga fall, vul 
minga fall.... i i 

Sco. Me l’hann propri mettuu SU... 

Micu. Ma sigura!... | i \ 
Virtor. Tutt va ben, ma la storia del cinq cent 
frane sott al candilee ? mat 
Micu. Voj, Scolastica, te sentii? se troeuva 1 cinq 
cent frane sott al candilee! © 
Scor. Ma sì, l'è la storia che disen attorno. 

VirtoRr. Cosse se dis attorna?... 


Greco. Che chi se treuvai danee sott al candilee,,, 


VITT. (Minaccioso) Te guasti l’impenada!... 

Mapnp. Ma no, Vittor.... 

Virtor. Ma infin, sto cinq cent frane chi l'è che 
l'ha portaa in ca? 


SCENA XII. 


Benedetto e delli, 


Ben. (entrando abbigliato in lusso) Mi!! 

TuTTI. El zio? 

Di i Vestii de scior!? 

Virtror. L'ha vengiuu al lott? 

Ben. Sii tutti incantaa per stoo cambiament, eh?... 
Gavi reson! Ma prima de dav di spiegazion vui 
però savè cosse l’è che succeduu che ve troeuvi 
tutt chi! 

Scol. Semm vegnuu perchè me sobornen el ficeu.... 

Greco. L'emm mandaa a toeu la lucelina e lù l'è 
scappaa chi.... 

AcH. Mi vui minga andà a pret.... 

MapnD. limostrando la lucilina versata nei bicchieri e è 
limoni) E l'è vegnuu chi intanta che s'era via per 
bevela insemma alla Pina. 

Ben. Ma de vera? 

Pina. Si, zio, 

Ben. Te ghe voeuret ben!... 

Pina. Si, zio! 

Ben. Ben, tel sposaret! i 

ScoL. Per quell gh'hoo de ves anca mi... anca nun, 
vera ti Gregori”... ni 

Ben. Ghe foo ona dota de cinquanta mila lira. 

Teri. De cinquanta mila lira! (gli uomini sè levono 
il cappello). a 

ScoL. (con premura) Ma andemm, Gregori, ciappegh 
el cappell.... E ti Achille, marmotta, dagh on scagn 
de settass giò.... 

Pan. e MicH. (con premura cercano di fare qualche 
cosa) Ma l'è vera, el stà li incomodass. 

MADD. 

VITTOR. ca 

Ben. No, no, incomodev pur minga. (a Pina) Tè, 
Pina! (le dà dl cappello) Cara la mia gent, restee 
de sass on’altra volta... 

ScoL. Vera ti Gregori, l'è stada ona svista... el pa- 
dron de cà el mha minga proibii de tirà insemma 
on quai parent.... 

Grec. Già, l'è stada una svistal... 

Mcn. Ch'el vegna vedel, zio, a disnà.... el tratta— 
rem polid!... 

Panc. Sì, ch’el vegnal... | 

BEN. No, no, adess gh’hoo pù de bisogn.... Qui quat 
ter sold che hoo vanzaa in America, l'è minga 
vera che hinn andaa in fond al mar.... I hoo in- 
vestii jer in tanti cartell de rendita. Hoo vouruu 
fing per cognoss el coeur di me parent.... Per mi 
vialter sii tuce estrani.... 


| Ma guarda, che paren in cù soa! 

Sco. (minacciosa) Andemm, Achille, alla svelta! 

Acu. (scappando dietro a Benedetto) Zio, zio, mi vui 
minga andà a pret.... 

Pina, (piangendo) Allora mi vui andà a monega. 

Ben. Ma no, i me ficeu, nè ti te andaret a pret né 
ti a monega... 

Prag | Zio! zio! 

Ben. De chi a onquai ann, quand gh’avarii madu- 
raa el giudizi ve sposari.... (a Scolastica e Gregori! 
Vialter acconsentirii, l’è l’unica manera de fà la 
pas cont mi... (a Pancrazi e Michelina) E vialter 
sii li mortificaa... Ben, inveci de vegni mi a disnù 
de vialter... quai volta vegnarii vialter de mi; 
anzi, per la prima volta incoeu, andaremm tutt 
insemma al Firenze! 

TurTIi. Al Firenze ! 

Virtor. Maddelenin, te ghet on poo de pasta de 
giustaa stoo bigliett?... 

Bex. Andemm, andemm; tel giustaret diman..,. 
Oh, guarda, me regordava pù d'ona faccenda.... 
(a Vitto) Questa chi l'è robba che te ven a ti 
(gli dà una carta) Te, legg! 

VITTOR. (spiega dl foglio e legge) « Noi Umberto pri- 
« mo... » Ma cosse l’è sta robba? [tutti mostrano 
curiosità). 

Ben. Va innanz e legg... 

Virror. « Noi Umberto primo, per la grazia di Dio 
« e volontà della nazione Re d’Italità», sulla pro- 
« posta ‘del nostro ministro segretario di Stato per 
« gli affari dell’interno, abbiamo decretato e decre- 

« tiamo quanto segue: Articolo unico. — Viene 
« conferita la medaglia d’argento del valore civile 
« al nominato Vittore Argenti per l’atto eroico. » 
Du Quant hoo fermaa el brumm che 
gh’era dent qui duu canaja... Ma, e la medaja ? 
Ben. (a Pina) Ah! l’era quella la colpa che te vo- 
revet confessam? (leva da iasca un piccolo astuccio, 
toglie la medaglia e l’apnende all’abito di Vittore! 
Siccome che saveva che t'aveva de rivà quella 
carta lì... te l'aveva preparada. 
Pina (a Viltor) Come te stet ben! 
Ben. Donca, tuce al Firenze!... 
(Maddelenin e Pina si mettono il cappello) 
Virtor. [pavoneggiandosi) AI Firenze! Maddelenin, 
tacchett... (ad Achille) Voj, ti tacca sott la toa Pina... 
Lù, zio ch’el vagainnanz a dervì la marcia... lagli 
altri) e vialter dedree a faa de retroguardia. Alto 
al Firenze! 


FINE. 

" Wanw.Inter: 
99 On intatte iomten, <obe in d'atti di C. Gi 
100 pi sprezza ama, comm. «in 2 atti di G, Du 
101 El gi sribaldib. idillio in un atto di E. Girand 

102 I saltador, vaudeville in 2 atti di E. Giraud. 
108 Scrittura doppia ! ‘commedia. in 4atti di ( 
vanni Duroni, 
104 Ona 1 Bussi alla mòra ! commedia in un atti 

106 A la Pretura, commedia in un atto di E, Girelli 
— Minestron, follia dello stesso. 
107 Casa Gore, commedia in 2 atti di Edou® 
*. (Giraud, — La mamma la dorma! dramr 
in un atto dello stesso. 
108 Ona due tutta lana, commedia in 3 atti di 


109 dali dia "commedia in 2 atti di F. Bussi, 
110 La class. di asen, scherzo comico con cori di 
. Ferravilla.- Massinelli in vacanza, dello ste 
111 Giugadòr!!... comm. in un atto di F. Bussi. - 


iper ao RI por Squilletta, scherzo comico dello s 

nani Ta Un brùs demoeratich, comm. in un atto di | 
Sa Cana bi Dopo el matrimoni, comm, 
Ere na atto di G. Duroni. 


Bi 113 T'opara del Maester Sica vaudeville i in unat 
LI TITAN, Musica di O. Casiraghi. 


RERESIAILIL 


E BA La mia pipa, bozzetto polare in due atti 
L Bussi ederico. — On avanz della Cernaj 
._ Scena comica dello stesso. — 
Dei 115 dra tanie commedia in due atti /di Gi 
GC feppe Stella, 
e «116 Daria, dramma in. 4 atti di Gi. Stella, 

| BR La Causa de l’Avocatt Cardan, commedia in 

I RAT atti di G. Stella, 

PRAGA Sine 118 Meneghin Peccenna e l’Esposizion de Milan, bo: 
ara | zetto fantastico di G. Duroni e G. Sbodio. 
RES e 9 Indrizz e invers d’ona medaja, commedia in d 

e en abbi @, Duroni. 


Si sputi franchi di porto, dietro Pamponto in Vagli 
dé Centesimi 85 al fascicolo — Si raccomanda | 
a SA la chiarezza nell’ indirizzo. 





